4 ҚАРЖЫЛЫҚ ҚОРЫТЫНДЫНЫҢ ҚАЛЫПТАСУЫ МЕН САТУ КЕЗЕҢІНІҢ АУДИТІ

Қаржы нәтижелерін қалыптастыру мен сату кезеңінің аудиті  тексерудің басқа бөлімдерінен жеке өткізіледі. Осы операциялардың нәтижелері бойынша дебиторлық қарыз, кәсіпорынның сату кезеңінен түскен пайда қалыптасып, қаржы нәтижесі анықталады.
Бұл циклдің ішкі қарым-қатынастары 4-ші суретте көрінеді.

Сатылу көлемі                       Банктік шоттардағы ақша қаражаттары 
Кредит 	Дебет
              6010                                                                 1030
              1030	
              3130	Шегерім 
              6100                                                               Дебет
              6200                                                                 6020
              6300                                                                 6030Дебиторлық қарыз

              6400	кредит 1210 
дебет 1210 

	Сату шығыстары 
дебеті


Сату шығыстары 
дебеті                                                                          
                                                                                     7110
                         Күдікті қарыздар резерві               Күдікті қарыздар шығыстары                                                                             
	              Дебет          кредит                         Дебет 1290
	7440	1290	               кредит
	 	1210

Сурет 4 – Сату кезеңіндегі шаруашылық операциялары циклдерінің өзара байланысы

Бұл цикл үшін арнайы операциялардың келесі 8 түрі көрініс табады:
1) Сатыпалушылардың сұранысын өңдеу арнайы сатып алу туралы ұсыныс циклінің негізі болып табылады, соның нәтижесінде сату тапсырмасы дайындалады;
2) Үмітсіз қарыздардың сомалары өте көбейіп кетпеу үшін несие беру келісімі қарастырылады. Бұл тауар жүктеуді құптау болады;
3)  Тауарды тиегенде әрбір тиелген тауар партиясын шығаруға рұқсат қағаз дайын болу керек, соның негізінде сатып алушыға арналған шот жазылады және қорлар азайтылады;
4)  Сатып алушыға шот жазу және сауда тіркеуін жүргізгенде тасымалдау төлемі мен төлем шарты ескеріле отырып барлық жіберілген заттарға дұрыс шот сомасы жазылуы керек;
5) Түскен ақша қаражаттарын тркеу мен өңдеу – ақшалардың аударылғаны туралы хабарлама олардың уақытында есептелуін және депоненттеуін қамтамасыз етуге көмектеседі;
6)  Бағадан және стаудан түскен жеңілдіктерді өңдеу – несие меморандумы өкілетті адамдардың қолдауымен дер кезінде есепке алынуы тиіс;
7)  Күдікті дебиторлық қарыздарды есептен шығару – күдікті деп шешкен қарызды есептен шығару үшін оны мақұлдау қажет.;
8) Күдікті қарыздарды жабу резерві – күдікті қарыздарға кеткен шығындарды, ешқашан өтелмейтін қарыздарды көрсетеді.


ТМҚ (тауарлық – материалдық қорларды) және негізгі құрал – жабдықтарды сатып алу (алу және жұмсау циклі)
Еңбек пен дайын материалдың дайын өнімге айналуы
Еңбекақыны төлеу (өндірістік цикл)
Ақшалай төлемдер
Ақша алу
Қарыз алу, акция өткізу (қаржылық цикл)



Борыштарды өндіру (төлету)

Басы


Тұтынушыларға тапсырыстар беру

Тұтынушыларға шоттарды жазып беру



Жабдықтау
Несиеге (кредитке) беру



Тауарлар мен көрсетілетін қызметтер




Сурет 5 – Тауарлар мен көрсетілетін қызметерді өткізу үдерісі

Әдетте тауарлар мен көрсетілетін қызметтерді өткізу үдерісіне қызметтің мынада түрлері кіреді: сатып алушылардың тапсырыстарын алу мен тіркеу; несие мен тауарларды жөнелту жағдайларын белгілеу; тапсырыстарды орындау (тауарларды жөнелтуді тіркеу немесе көрсетілетін қызмет ұсыну) туралы белгі (5-ші сурет).
Саудамен айналысатын ұйымдарда сатып алушылардан тапсырыстар алу сату кезеңі циклінің басы деп саналады. Тапсырыстарды түсу шамасына қарай арнайы кітапқа жазады, алдын ала номерленген бланкілерде тіркейді, одан әрі өңдеу үшін тігеді немесе компьютерге енгізеді.
Сатып алушылардың тапсырыстарын түсу шамасына қарай бақылаудың мақсаты ықтимал тиеуге дайындық болып табылады. Мұндай бақылаудың болмауы немесе тиімділігінің жеткіліксіздігі қаржылық есептіліктерді бұрмалауға әкеліп соқтырады. Дегенмен аудитор сауда тапсырыстары процедураларымен транспорттық жүкқұжаттар жасалып болмаған мезетке дейін таныса алады.

Кесте 2 – Тауарларды өткізу және жөнелту үдерісі
	Бекіту категориясы
	Операциялар тобы
	Шот сальдосы

	1
	2
	3

	Бар болуы немесе көрінуі
	Өткізу бойынша көрсетілген операциялар кезең ішінде қойылған тауарлар болып табылады; ақшалай қаражаттың көрсетілген түсуі – кезең ішінде алынған ақшалай қаржы.
Кезең ішіндегі өткізу бойынша көрсетілген түзету өткізбелері – рұқсат етілмеген жеілдіктер, сатудан кері қайтару мен баға кеміту, сондай-ақ үмітсіз борыш шоттары. 
	Бухгалтерлік баланс жасау кезінде бар болған, сатып алушылардан алуға арналған шоттар тиесілі сома болып табылады.

	Толықтық 
	Кезең ішінде орын алған барлық сатуларда өткізу бойынша ақшалай түсімдер мен түзу өткізбелері көрсетілуі тиіс.
	Алуға арналған шоттарға жасалған кезде бар болған сатып алушыларға қатысты барлық талаптар кіреді.

	Құқықтар мен міндеттемелер
	Кәсіпорын кірістер циклі операциялары нәтижесінде пайда болған ақшалай қаражатты алуға арналған шоттарға құқылы.
	Бухгалтерлік балансты жасау кезінде алуға арналған шоттарға кәсіпорын тарапынан сатып алушыларға ұсынылатын төлем жөніндегі құқықтық талаптар жатады.

	Бағалау немесе бөлу 
	Барлық сатылымдар, ақшалай түсімдер және өткізу бойынша түзету өткізбелері журналдарда көрсетіледі, жинақтап қорытылады және таратылады.
	Алуға арналған шоттарға бухгалтерлік баланс кезіндегі сатып алушыларға қатысты талаптың жалпы сомасы кіреді және қосалқы тіркелімді алуға арналған шотардың сомасымен үйлестіріледі. Үмітсіз берешек шоттардың резервін алуға арналған шоттардың жалпы сомасы мен оларды өткізудің таза құны арасындағы айырманың орынды бағасы болып табылады.



2-ші кестенің жалғасы
	1
	2
	3

	Ұсыну және ашып көрсету
	Өткізу, ақшалай түсім, түзету өткізбелері туралы толық ақпарат.
	Алуға арналған шоттар тиісті тәртіппен бухгалтерлік баланста сәйкестендіріліп жіктелуі тиіс. Тиісті ашып көрсетулер кепілдікке тапсырылған немесе берілген, алуға арналған шоттарға қатысты жасалған.



Әкімшлік сатып алушыларға берілетін несие мөлшерін анықтайтын процедураны жасап шығарады; тиісті тәртіппен бұл туралы ақпарат береді; оны оқтын – оқтын қайталайды, сосын оның орындалуын бақылайды. Әрбір компанияның өзінің несие шеңберін анықтау, баға белгілеу және басқа жағдайларының процедурасы болады. Тұрақты, сенімді сатып алушылардың тапсырыстары, егер тек несиенің белгіленген мөлшерлерінен аспаса, міндетті түрде орындалады. Несие бөлімі мезгіл – мезгіл жарияланатын ақпараттар арқылы немесе қаржылық есептілік арқылы сатып алушылардың қаржылық жағдайы нашарламағанына көз жеткізеді. Осылайша, жаңа сатып алушылардың несиеге қабілеттілігі тексеріледі. Кез келген жағдайда несиеге санкция әдетте несие бөлімі бастығының немесе басқа жауапты адамның жазбаша түрдегі рұқсатымен беріледі.
Барлық қажетті рұқсат алынғаннан кейін тауарды жөнелту немесе оларды өндіру жайлы мәселе шешіледі.
Тауарларға тапсырысты орындау әдетте мынадай кезеңдерден өтеді: өтінім, буып – түю, орау және жөнелту. Олар жөніндегі нұсқаулықтар бір немесе бірнеше бланкіде берілуі, қолдан ресімделуі немесе принтерде басылуы мүмкін. Тапсырысты орындау барысында едәуір жұмыс, мысалы, тауарды сатып алушының сипаттауы бойынша жасау талап етілсе, нұсқаулық кезең – кезеңмен дайындалуы мүмкін. Сатып алушының арнайы тапсырысы бойынша дайындалатын тауарлар үшін жұмыс өтінімдері жасалып, бірқатар қосымша жұмыс өтінімдері дайындалуы мүмкін. Кейбір жағдайларда сатып алушының тапсырысы қолда бар дайын тауар қорынан заводтағы өндірістік тапсырыс немесе жабдықтаушылардың тапсырысы арқылы орындалады. Мұндай жағдайларда көліктік жүкқұжаттарды әдетте тапсырысты орындау үшін тауардың бар екенін анықтау мақсатымен негізгі инвесторлық карточкамен салыстырады. Мұндай салыстыру тапсырысты алудан бұрын да жасалады.
Сатып – өткізу және қаржы нәтижелерінің құралу цикліне дайын өнімдерді сатып – өткізумен, негізгі құралдарды, материалдық емес және басқа да активтерді сатумен, кәсіпорыннан шығумен байланысты шаруашылық операциялары кіреді. Бұл операциялардың нәтижелері бойынша кәсіпорында дебиторлық борыштар пайда болып, қаржы нәтижесі анықталады.
Бұл циклдің шаруашылық операцияларын тексеру үшін аудитор ішкі және сыртқы ақпарат көздерінен алынған мәліметтердің дұрыстығына дәлелдеулер алады.
1210 «Сатып алушылар мен тапсырыс берушілердің қысқа мерзімді дебиторлық борыштары» шотында сатып алушылар мен тапсырыс берушілерге ұсынылған және жөнелтілген өнімдер, орындалған жұмыстар мен көрсетілген қызметтер үшін банк мекемесі төлеуге қабылдаған есеп айырысу құжаттары бойынша есеп айырысулар жөніндегі ақпараттар көрсетіледі.
Бұл шотты сипаттай отырып, жалпы оларды нәтижесінде пайда болатындығын, қысқа мерзімді өтімді актив болып табылатындығын және сондықтан да оларды саудалық міндеттемелер деп те атайтындығын айтуға болады. Жекелеген жағдайларда олар тауарларды несеиеге сату кезінде де туындауы мүмкін.
Шоттың дебетінде дайын өнімдерді келісім бағасы бойынша өткізу сомасы көрсетіледі. Кредитінде өткізілген өнім үшін төлемдердің келіп түсу операциялары, алдын ала алынған аванстардың есепке алынуы, қайтарылған тауарлар бойынша қосылған құн салығының сомасы, жеңілдіктер беру, үмітсіз борыштарды кезеңдік шығыстарға жатқызу және т.б. көрсетіледі. 
Өткізу және қаржы нәтижелерінің құралу циклі аудитінің негізгі бағыттары – дайын өнімді кіріске алудың толықтығын, өткізуден алынған табысты және өткізілген өнімнің өзіндік құнын есептеудің дұрыстығын, сонымен бірге дебиторлық борыштардың пайда болуын анықтау.
Бухгалтерия қызметкері күн сайын кәсіпорынның банктегі ағымдағы шотынан сол шоттағы ақша қаражаттарының қозғалысы мен қалдығы жөніндегі барлық мәліметтер, оның ішінде жөнелтілген өнім үшін жасалынған төлем ретінде сатып алушылардан бір күннің ішінде келіп түскен ақша сомасы көрсетілген үзінділерді алады. Банк үзінділеріне растаушы құжатар тіркеледі. Банк үзінділерін алғаннан кейін бухгалтерия қызметкері үзінді бойынша сатып алушылардан келіп түскен сомаларды оған тіркелеген растаушы құжаттарда  көрсетілген сомалармен салыстыра отырып, банк үзінділерінде сатып алушылар аударған сомалардың көрсетілуінің толықтығын бақылауды жүзеге асырады.
Сатып алушылармен есеп айырысулардың есебін жүргізуші бухгалтер оперативтік есеп жүргізіп, құжаттық салыстырулар әдісі бойынша сатып алушылардың өнім үшін өз уақытында және толық төлем жасауына бақылау жүргізеді. Банк үзінділері мен растаушы құжаттардың негізінде ол сатып алушылармен есеп айырысу тіркелімдерінде төлемнің жасалынуы туралы тиісті жазулар орындайды. Сонымен бірге ол төлем жасаудан бас тарту есебін олардың келіп түсу мерзімін, сомасын және себептерін көрсете отырып жүргізеді.
Сатып алушылармен есеп айырысу операцияларының есебін жүргізуші бухгалтер ұйымның бас бухгалтеріне сатып алушылардан ақша қаражаттарының келіп түсу жоспарының бір күнге және есепті кезеңнің басынан бастап әрбір сатып алушы және онымен жасалынған келісімшарттың негізінде орындалуы бойынша күнделікті есеп беріп отырады. Түсіндірмеде ауытқулар олардың пайда болуының күнтізбелік мерзімдері бойынша ажыратылып көрсетіледі.
Бухгалтерияда ауытқулардың себептері анықталып, олардың пайда болуына кінәлілер анықталады. Ауытқулар мынадай себептерден болуы мүмкін: өнімнің жөнелтілгендігін растаушы құжаттардың бухгалтерияға уақытында келіп түспеуі; төлемді алу үшін олардың банкке өз уақытында берілмеуі; шот – фактуралардың өз уақытында жазылмауы және сатып алушыға жіберілмеуі; құжат айналымының ұзақтығын жоспарлаудағы жіберілген қателер; төлеу мерзімі өтіп кеткен дебиторлық борыштардың келіп түсуін жоспарлаудағы жіберілген қателер; сатып алушылардың төлем жасаудан бас тартуы; сатып алушылардың төлем қабілеттілігінің жоқтығы және басқа себептер.
Ақша қаражаттарының жоспарлы келіп түсулерінен ауытқулардың пайда болу фактілері туралы бас бухгалтер немесе оның орынбасары белгіленген тәртіп бойынша тиісті баяндаушы жазбалар арқылы өткізу бөлімінің бастығын хабардар етеді. Баяндаушы жазбада ауытқулар бойынша түсіндірмеде анықталаған себептер мен айқындалған кінәлі тұлғалар көрсетіледі.
Ауытқулар бойынша алынған мәліметтерге талдау жасай отырып, бас бухгалтер өзінің қызмет бабының шегінде шара қолданады. 
Ақша қаражаттарының қозғалысы жөніндегі қорытынды есепті, сондай-ақ ауытқуларға түсіндірмелермен бірге, баяндаушы жазбаны бас бухгалтер ұйым басшыларының күн сайын болатын оперативті мәжілісіне тапсырады.
Сатып алушылармен есеп айырысу операцияларының талдамалық есебі әрбір сатып алушы және әрбір келісімшарт бойынша төленуге тиіс әрбір шотты есепке ала отырып жүргізілуі керек және ол борыштардың пайда болуы, оларды жою мерзімі мен тәсілдері бойынша мәліметтер алуды қамтамасыз етуге тиіс. Дебиторлармен және кредиторлармен есеп айырысу операцияларының есебін жүргізуші топтың қызметкері төлем жасау бойынша мәліметтерді енгізген уақытта төленген сомалар мен есепте тұрған борыштарды салыстыру әдісі арқылы бухгалтерлік бақылауды жүзеге асырады. Ондай бақылау сатып алушыға берілген жеңілдіктің мерзімінен аспағандығын, борыштың толық және өз уақытында өтелгендігін, дебиторлық баптар бойынша дұрыс емес жазуларды, сатып алушылардың бұрын есепке алынбаған дебиторлық борыштарын айқындауға мүмкіндік береді.
Ұйымның бас бухгалтері құжаттық тексеру әдісін пайдалану арқылы жүргізген сатып алушылармен есеп айырысудың талдамалық есебінің тіркелімдеріне кезеңдік бақылау жөнелтуге санкция беру кезінде есепке алынбай қалған сатып алушының дебиторлық борышының тиісті деңгейінен артып кетуін, сондай-ақ төлету шаралары қолданылмаған, төлем жасау мерзімі өтіп кеткен борыштарды анықтауға мүмкіндік береді.
Сатып алушылардың шоттарға төлем жасауы бойынша ішкі бақылауға тексеру жүргізу үшін аудитор талдамалық есеп тіркелімдеріндегі әрбір сатып алушы бойынша ақшаның келіп түсуіне ішінара зерттеу жүргізеді және банк үзінділерімен салыстырады, сонымен бірге тіркелімдердің жиынтығын бас кітаптың шоттарындағы мәліметтермен салыстырады.

